Kui Sinu lend hilineb, on oluline võtta lennujaamast tõend, mis lennu hilinemist või tühistamist kinnitab ning kuhu on märgitud hilinemise või tühistamise põhjus. Lisaks edasta meile lennupiletite koopiad (nii kasutatud, kasutamata kui ka uued), kulutusi tõendavad dokumendid ja lennufirma kinnitus raha tagastamise või mittetagastamise kohta. Kahjujuhtumit on võimalik mugavalt registreerida BTA e-kontoris, kuhu saad juurde lisada ka vajalikud dokumendid. Kui Sul ei ole võimalik kahjujuhtumit e-kontori kaudu registreerida, tuleb meile edastada allkirjastatud kahjuavaldus ja eelpool nimetatud dokumendid e-posti aadressile kahjud@bta.ee, e-kontori kaudu kahju registreerides ei ole kahjuavalduse täitmine vajalik.